paragraph_text: U Hrvatskoj i Hercegovini pokušali su organizirati pomoć Jajcu. Organizirali su postrojbu bojna „Vitez Bosne Srebrene“, pod zapovjedništvom generala Ante Prkačina, a u čijem su sastavu bili iskusni ratnici Hrvati i Muslimani. Pokušaj nije uspio. Postrojba je 28. listopada krenula Putem spasa iz Gruda ka Središnjoj Bosni. Pojačani su sa specijalcima antiterorističkog voda sa Širokog Brijega i 20 mladića uvježbanih u Splitu, a rodom iz Središnje Bosne. Prvi zastoji zbili su se u dijelu Uskoplja pod nadzorom ABiH gdje su ih zaustavili, ali ipak propustili do Bugojna. Novi zastoj je tamo. U ime tamošnjih postrojbi ABiH pregovarao je Senad Dautović, (poslije osuđen za zločine nad Hrvatima Bugojna<ref>Vecernji.ba Moderator: Dautoviću 13, Gasalu 6 godina zatvora, Kukavica oslobođen, 22. studenoga 2011. (pristupljeno 12. travnja 2017.)<ref>Index.hr HINA: Pravomoćne presude za ratne zločine nad Hrvatima u Bugojnu: Zločinci dobili blaže kazne!, 18. prosinca 2013. (pristupljeno 12. travnja 2017.)<ref>(bošnj.) Justice Report Lica: Dautović Senad - Vijesti, analize i stavovi (pristupljeno 12. travnja 2017.)). Umjesto pomoći hrvatsko-muslimanskoj bojovničkoj skupini koja je išla u pomoć Jajcu, stvari idu protivnim smjerom. Postrojbi ABiH pridružili su se pripadnici Vojne policije i Diverzantska grupa koji prijete napadom na postrojbu upućenu kao pomoć Jajcu. Obje su strane otkočile oružje. Radi rješavanja usijane situacije uslijedilo je petosatno koordiniranje s istim Refikom Lendom, kojeg HVO optužuje za slučaj napada na HVO u Novom Travniku. Lendo u Novom Travniku treba dati konačno dopuštenje za put preko Rostova. U Rostovu je već poznata mudžahedinska baza. Rasplet kojim se izbjeglo sukob jest povratak ka Uskoplju i put preko Pavlovice do Novog Travnika. Obećana im je pratnja policije, od koje nije bilo ništa. Konvoj je s Pavlovice mora vratiti se nazad do Rame, zbog prepreke na "poluprivatnom punktu" ABiH. Nada se ukazala kad im se jedan vod dio pripadnika ABiH iz Mostara pridružio pa su s novim jamstvima opet pošli prema Travniku. Kod Novog Travnika u Lendinoj Opari imali su manje probleme, ali su ipak stigli do privremenog cilja. Bojna „Vitez Bosne Srebrene“ izgubila je dragocjenih 60 sati nepotreno se vozeći u autobusima pokušaju da se domogne Jajca.